Àrea 51

L'Àrea 51, ła ze na baze sperimentałe e miłitare, inte el prinsìpio ciamada "Nevada Test Site - 51" e de sevente rebatezada col nome atuałe, ła ze parte de na granda zona miłitare oparativa de 26100 km² (poco pì de ła superfise de ła Masedònia del Nord) pozisionada arente del viłajo de Rachel sirca 150 km verso nord-òvest de Las Vegas, inte el sud del Stato statunitense del Nevada. Se bè che ła sìpia pozisionada inte ła granda rejon apartegnente a ła Nellis Air Force Base, i stàbiłi arente del Groom Lake i pare vegner zestii cofà che i se fuse un destacamento de l'Air Force Flight Test Center de ła baze aèrea de Edwards inte el Dezerto del Mojave e, ła baze ła ze conosesta co nome de Air Force Flight Test Center (Detachment 3). Le struture de ła baze łe ze anca conoseste cofà "Dreamland", "Paradise Ranch", "Home Base", "Watertown Strip", "Groom Lake" e inte i ùltemi tenpi "Homey Airport". De frecuente i piłoti miłitari i ciama el spàsio aèreo datorno a ła baze cofà "The Box" (ła scàtoła). I erlevai livełi de segretesa che i sta datorno de ła baze e el fato che ła so susistensa ła sìpia solché vagamente ametesta dal goerno statunitense el ga rendesto sta baze un tìpego sojeto de łe teorie del conploto e protagonista del folclore ufołòzego. Inte el corso del 2009 vari ex funsionari che i ghea lavorà inte l'Àrea 51 i ze stai autorizai a libarar declarasion, afirmando che l'Àrea ła serviva par el desviłupo e el test de pareciadure tecnołozegamente a ła vanguàrdia (jet miłitari, modułi lunari etc.) inte ła màsima segretesa. Notasion Altri projeti Wikimedia Commons el detien imàjini o altri file so Àrea 51 el detien schemi gràfeghi so Linganbi foresti (EN) Àrea 51The Encyclopedia of Science Fiction.